อธิบดีกรมกิจการผู้สูงอายุ ยืนยันรัฐบาลให้ความสำคัญกับปัญหาผู้สูงอายุได้รับยังชีพที่มีความซ้ำซ้อนกับสวัสดิการอื่น
นางสุจิตรา พิทยานรเศรษฐ์ อธิบดีกรมกิจการผู้สูงอายุ กระทรวงการพัฒนาสังคมและความมั่นคงของมนุุษย์ กล่าวถึงปัญหาผู้สูงอายุได้รับยังชีพที่มีความซ้ำซ้อนกับสวัสดิการอื่นว่า ถือเป็นเรื่องสำคัญที่รัฐบาลเร่งแก้ไขปัญหา โดยจะต้องไม่ส่งผลกระทบต่อผู้สุงอายุและเน้นคลายทุกข์ให้กับผู้สูงอายุเป็นอันดับแรก ทั้งนี้เมื่อเกิดปัญหาหน่วยงานที่เกี่ยวข้องต่างๆ เช่น กระทรวงมหาดไทย กรมบัญชีกลางและกระทรวงการพัฒนาสังคมของมนุษย์ ได้ร่วมกันหาทางออกเบื้องต้น รวมถึงได้ประชุมคณะกรรมการผู้สูงอายุแห่งชาติเพื่อแก้ปัญหาเมื่อวันที่ 5 กุมภาพันธ์ที่ผ่านมา โดยมีมติเห็นชอบให้ชลอการเรียกคืนเบี้ยยังชีพที่ซ้ำซ้อนของผู้สูงอายุและหาแนวทางการช่วยเหลือเยียวยาต่างๆ โดยจะให้ฝ่ายกฎหมายของคณะกรรมการผู้สูงอายุดำเนินการต่อไป โดยยืนยันไม่มีการดำเนินคดีกับผู้สุงอายุแน่นอนจึงขอให้คลายความกังวลในเรื่องนี้